Meiliškių ežeras
55°29′11″š. pl. 23°31′03″r. ilg.﻿ / ﻿55.4863°š. pl. 23.5175°r. ilg.﻿ / 55.4863; 23.5175 Meiliškių ežeras arba Meliškis – ežeras vidurio Lietuvoje, Raseinių rajone, apie 11 km į rytus nuo Žaiginio. Ežero ilgis iš pietvakarių į šiaurės rytus – 0,12 km, plotis – iki 0,08 km. Altitudė 110,3 m. Krantai žemi, plačiai užpelkėję. Pietuose stūkso Pelkutės miškelis, kitose pakrantėse plyti pievos. Vandens perteklius iš ežero nubėga į šiauriniu pelkės pakraščiu tekantį upelį (Meiliškių griovio intakas, Ažytės baseinas).